Spilarar geta verið frá tveimur upp í átta og þótt þetta sé flokkað sem barnaspil geta fullorðnir sko alveg haft gaman að því líka ! Öll spilin í stokknum eru notuð . Ef leikmenn eru þrír þá er ein tía tekin úr spilunum , ef spilarar eru fimm eru teknar tvær tíur , ef sjö spila eru teknar þrjár og ef sex eða átta spila eru allar fjórar tíurnar teknar út . Ef þetta er gert fá allir spilarar jafn mörg spil . Markmið spilsins er að safna sem flestum slögum . Spilagjöf Gefið er eitt spil í einu sólarsinnis uns spilin eru búin . Leikmenn skiptast svo á að spila sólarsinnis . Öll spilin hafa ákveðið talnagildi . Ásar og mannspil hafa tölugildið 1 , tvisvar hafa tölugildið tveir , þristar þrír o.s.frv . Sá sem situr vinstra megin við gjafarann byrjar og leggur niður spil á mitt borðið þannig að það snúi upp . Spilarinn segir um leið hvert talnagildi spilsins er . Leikmaðurinn sem situr til vinstri við hann leggur svo spil upp í loft ofan á þetta spil og segir um leið hver summa tölugildanna sé . Dæmi : Fyrsti leikmaðurinn leggur niður þrist , annar leggur niður fimmu þannig að summan er átta . Þannig heldur spilið áfram þar til að summan fer að nálgast 29 því summan fá ekki fara yfir þá tölu ( hún var vera akkúrat 29 ) . Ef spilari getur ekki lagt niður spil án þess að fara yfir 29 segir sá spilari pass og sleppir því að gera . Svo kemur að næsta spilara . Þegar spilari getur lagt niður spil og náð summunni 29 tekur hann slaginn ( bunkann sem er kominn ) og leggur til hliðar . Hann leggur svo niður spil í nýjan slag . Þegar enginn getur lagt niður spil lýkur spilinu og sá spilari sigurvegari sem hefur fengið flesta slagi . Ef það verða eftir spil á borðinu sem náðu því ekki að verða að slagi eru ekki tekin með .